2.500 meter nede i indlandsisen vil danske forskere finde svar på, hvor meget vandstanden kommer til at stige i verden.

Dernede vil de ramme en isstrøm, der bevæger sig hurtigere end resten af indlandsisen over sig. Den her bevæger sig med 60 meter om året.

- Vi er lidt spændte på, hvordan det går med at bore i noget, der bevæger sig, fortæller Dorthe Dahl-Jensen, leder af projektet og professor på Center for Is og Klima på Niels Bohr Instituttet.

Projektets formål er at blive klogere på, hvordan isstrømme opfører sig under isen.

- Før vi virkelig forstår, hvad en isstrøm gør, vil vi ikke kunne forbedre vores forudsigelser for havvandsstigningen frem i tiden, fortæller Dorthe Dahl-Jensen.

Læs også : Vildt projekt: Grønlandsk forskningsstation flyttet 465 km

Når de borer sig så langt ned med et 13 centimeter bredt bor i en isstrøm, der bevæger sig, vil de se noget nyt hver dag.